Рођен је 1889. године у селу Растоци код Никшића. Укључио се у политику 1907. године на страни либералне омладине. Услед неповољне политичке климе 1910. године преселио се с групом другова у Београд. Тамо је завршио Трговачку академију. По почетку Првог балканског рата, краљ Никола дао је амнестију свим политичким избеглицама, те се Марко вратио у Црну Гору и учествовао у оба балканска рата, а након њих и у Првом светском рату. Од јуна 1916. до октобра 1918. године био је у аустријском заробљеништву.